Paġna IL-BORD ĠENERALI TAL-BORD EWROPEW DWAR IR-RISKJU SISTEMIKU, Wara li kkunsidra t-Trattat dwar il-Funzjonament tal-Unjoni Ewropea, Biex jiġu żgurati miżuri ta' politika makroprudenzjali effettivi u konsistenti, huwa importanti li r-reċiproċità obbligatorja meħtieġa taħt id-dritt tal-Unjoni tiġi kkomplementata bir-reċiproċità volontarja. F'April 2018, skont l-Artikolu 133(10)(b) tad-Direttiva 2013/36/EU, Eesti Pank eżamina mill-ġdid ir-riżerva għal riskju sistemiku u ffissa mill-ġdid ir-rata ta' riżerva għal riskju sistemiku applikabbli għall-iskoperturi domestiċi tal-istituzzjonijiet ta' kreditu kollha awtorizzati fl-Estonja għal 1 fil-mija. Barra minn hekk, mill-31 ta' Diċembru 2018, l-istituzzjonijiet ta' kreditu awtorizzati fl-Iżvezja u li jużaw l-Approċċ Ibbażat fuq il-Klassifikazzjonijiet Interni għall-kalkolu tar-rekwiżiti ta' kapital regolatorju huma soġġetti, skont l-Artikolu 458(2)(d)(vi) tar-Regolament (UE) Nru 575/2013, għal minimu speċifiku għall-istituzzjonijiet ta' kreditu ta' 25 fil-mija għall-medja peżata għall-iskopertura tal-piżijiet tar-riskju applikati għall-portafoll ta' skoperturi fil-livell tal-konsumatur lil debituri li jirrisjedu fl-Iżvezja ggarantiti minn proprjetà immobbli. Għaldaqstant, ir-Rakkomandazzjoni BERS/2015/2 għandha tiġi emendata kif meħtieġ, Ir-Rakkomandazzjoni BERS/2015/2 hija emendata kif ġej: fit-Taqsima 1, is-subrakkomandazzjoni C(1) hija sostitwita b'dan li ġej: L-awtoritajiet rilevanti huma rrakkomandati li jirreċiprokaw il-miżuri tal-politika makroprudenzjali adottati minn awtoritajiet rilevanti oħrajn u rrakkomandati għal reċiprokazzjoni mill-BERS. Huwa rrakkomandat li l-miżuri li ġejjin, kif deskritt aktar fl-Anness, jiġu rreċiprokati: L-Estonja: rata tar-riżerva tar-riskju sistemiku ta' 1 fil-mija applikata skont l-Artikolu 133 tad-Direttiva 2013/36/UE għall-iskoperturi domestiċi tal-istituzzjonijiet ta' kreditu kollha awtorizzati fl-Estonja; perċentwal minimu ta' 15 fil-mija għall-piż tar-riskju medju fuq self ipotekarju residenzjali ggarantit minn ipoteka fuq unitajiet domestiċi fil-Finlandja applikata b'konformità mal-Artikolu 458(2)(d)(vi) tar-Regolament (UE) Nru 575/2013 għall-istituzzjonijiet ta' kreditu awtorizzati fil-Finlandja, li jużaw l-approċċ ibbażat fuq klassifikazzjonijiet interni (approċċ IRB) għall-kalkolu tar-rekwiżiti tal-kapital regolatorju; Il-Belġju: suppliment għall-piż tar-riskju għall-iskoperturi għall-konsumatur iggarantit minn proprjetà immobbli residenzjali li tinsab fil-Belġju, applikat b'konformità mal-Artikolu 458(2)(d)(vi) tar-Regolament (UE) Nru 575/2013 għall-istituzzjonijiet ta' kreditu awtorizzati fil-Belġju, li jużaw l-approċċ IRB għall-kalkolu tar-rekwiżiti tal-kapital regolatorju u kompost minn: suppliment għall-piż tar-riskju fiss ta' 5 punti perċentwali; u suppliment għall-piż tar-riskju proporzjonat li jikkonsisti minn 33 fil-mija tal-medja ponderata skont l-iskopertura tal-piż tar-riskju applikat għall-portafoll ta' skoperturi għall-konsumatur iggarantiti minn proprjetà immobbli residenzjali li tinsab fil-Belġju; tnaqqis tal-limitu ta' skopertura kbira pprovdut fl-Artikolu 395(1) tar-Regolament (UE) Nru 575/2013, applikabbli għall-iskoperturi għal korporazzjonijiet mhux finanzjarji b'dejn kbir li għandhom l-uffiċċju rreġistrat tagħhom fi Franza għal 5 fil-mija tal-kapital eliġibbli, applikat skont l-Artikolu 458(2)(d)(ii) tar-Regolament (UE) Nru 575/2013 għal istituzzjonijiet sistemikament importanti globali (G-SIIs) u istituzzjonijiet sistemikament importanti oħrajn (O-SIIs) fl-ogħla livell ta' konsolidazzjoni tal-perimetru prudenzjali bankarju tagħhom; L-Iżvezja: perċentwal minimu speċifiku għall-istituzzjonijiet ta' kreditu ta' 25 fil-mija għall-medja peżata għall-iskopertura tal-piżijiet tar-riskju applikati għall-portafoll ta' skoperturi fil-livell tal-konsumatur lil debituri li jirrisjedu fl-Iżvezja ggarantiti minn proprjetà immobbli skont l-Artikolu 458(2)(d)(vi) tar-Regolament (UE) Nru 575/2013 għall-istituzzjonijiet ta' kreditu awtorizzati fl-Iżvezja li jużaw l-Approċċ IRB għall-kalkolu tar-rekwiżiti ta' kapital regolatorju."; L-Anness huwa sostitwit bl-Anness għal din ir-Rakkomandazzjoni. Magħmul fi Frankfurt am Main, il-15 ta' Jannar 2019. L-Anness għar-Rakkomandazzjoni BERS/2015/2 huwa sostitwit b'dan li ġej: L-ewwel komponent jikkonsisti f'żieda ta' 5 punti perċentwali għall-piż tar-riskju għall-iskoperturi għall-konsumatur iggarantiti minn proprjetà immobbli residenzjali li tinsab fil-Belġju miksuba wara l-komputazzjoni tat-tieni parti tas-suppliment għall-piż tar-riskju skont il-punt (b). It-tieni komponent jikkonsisti f'żieda għall-piż tar-riskju ta' 33 fil-mija tal-medja ponderata skont l-iskopertura tal-piż tar-riskju applikat għall-portafoll ta' skoperturi fil-livell tal-konsumatur iggarantiti minn proprjetà immobbli residenzjali li tinsab fil-Belġju. Il-medja ponderata skont l-iskopertura hija l-medja tal-ponderazzjonijiet tar-riskju tas-self individwali kkalkulata skont l-Artikolu 154 tar-Regolament (UE) Nru 575/2013, ippeżata mill-valur tal-iskopertura rilevanti. Għal korporazzjonijiet mhux finanzjarji li huma parti minn grupp ta' korporazzjonijiet mhux finanzjarji konnessi li għandhom l-uffiċċju rreġistrat tagħhom fl-ogħla livell ta' konsolidazzjoni fi Franza, il-miżura tapplika għat-total tal-iskoperturi netti lejn il-grupp u l-entitajiet konnessi kollha tiegħu fit-tifsira tal-punt (39) tal-Artikolu 4(1) tar-Regolament (UE) Nru 575/2013; Għall-korporazzjonijiet mhux finanzjarji li huma parti minn grupp ta' korporazzjonijiet mhux finanzjarji konnessi li għandhom l-uffiċċju rreġistrat tagħhom fl-ogħla livell ta' konsolidazzjoni barra Franza, il-miżura tapplika għat-total ta': l-iskoperturi għal dawk il-korporazzjonijiet mhux finanzjarji li għandhom l-uffiċċju rreġistrat tagħhom fi Franza; l-iskoperturi għall-entitajiet fi Franza jew barra mill-pajjiż li fuqhom il-korporazzjonijiet mhux finanzjarji msemmija f'(i) għandhom kontroll dirett jew indirett skont it-tifsira tal-punt (39) tal-Artikolu 4(1) tar-Regolament (UE) Nru 575/2013; u l-iskoperturi għall-entitajiet fi Franza jew barra mill-pajjiż li huma ekonomikament dipendenti fuq il-korporazzjonijiet mhux finanzjarji msemmija f'(i) skont it-tifsira tal-punt (39) tal-Artikolu 4(1) tar-Regolament (UE) Nru 575/2013. Għaldaqstant, korporazzjonijiet mhux finanzjarji li m'għandhomx l-uffiċċju rreġistrat tagħhom fi Franza u li mhumiex sussidjarji jew entitajiet ekonomikament dipendenti fuq, u li mhumiex ikkontrollati direttament jew indirettament minn, korporazzjoni mhux finanzjarja li għandha l-uffiċċju rreġistrat tagħha fi Franza, ma jaqgħux taħt il-kamp ta' applikazzjoni tal-miżura. Skont l-Artikolu 395(1) tar-Regolament (UE) Nru 575/2013, il-miżura hija applikabbli wara li jiġi kkunsidrat l-effett tat-tekniki ta' mitigazzjoni tar-riskji ta' kreditu u tal-eżenzjonijiet skont l-Artikoli 399 sa 403 tar-Regolament (UE) Nru 575/2013. Il-proporzjon ta' lieva huwa l-proporzjon bejn id-dejn totali nett mill-kontanti u l-ekwità; u Il-proporzjon ta' kopertura tal-imposti finanzjarji huwa l-proporzjon bejn, minn naħa, il-valur miżjud flimkien mas-sussidji operattivi nieqes: (i) il-pagi; (ii) it-taxxi u d-dazji operattivi; (iii) spejjeż operattivi ordinarji netti oħrajn minbarra l-imgħax nett u imposti simili; u (iv) id-deprezzament u l-amortizzazzjoni, u, min-naħa l-oħra, l-imgħax u imposti simili. Il-proporzjonijiet huma kkalkulati abbażi ta' aggregati tal-kontabilità ddefiniti skont l-istandards applikabbli, kif ippreżentati fid-dikjarazzjonijiet finanzjarji tal-korporazzjoni mhux finanzjarja, iċċertifikati fejn xieraq minn kontabilista bil-liċenzja. Livell limitu ta' EUR 2 biljun għall-iskoperturi oriġinali totali ta' G-SIIs u O-SIIs awtorizzati domestikament fl-ogħla livell ta' konsolidazzjoni tal-perimetru prudenzjali bankarju għas-settur Franċiż ta' korporazzjonijiet mhux finanzjarji; Livell limitu ta' EUR 300 miljun applikabbli għal G-SIIs u O-SIIs awtorizzati domestikament li huwa ugwali għal jew jaqbeż il-livell limitu msemmi f'(a) għal: skopertura oriġinali waħda għal korporazzjoni mhux finanzjarja li għandha l-uffiċċju rreġistrat tagħha fi Franza; it-total ta' espożizzjonijiet oriġinali għal grupp ta' korporazzjonijiet mhux finanzjarji, li għandu l-uffiċċju rreġistrat tiegħu fl-ogħla livell ta' konsolidazzjoni fi Franza, ikkalkulat skont il-paragrafu 3(a); it-total tal-espożizzjonijiet oriġinali għal korporazzjonijiet mhux finanzjarji li għandhom l-uffiċċju rreġistrat tagħhom fi Franza li huma parti minn grupp ta' korporazzjonijiet mhux finanzjarji konnessi li għandu l-uffiċċju rreġistrat tiegħu fi Franza kif irrappurtat fil-mudelli C 28.00 u C 29.00 tal-Anness VIII għar-Regolament ta' Implimentazzjoni (UE) Nru 680/2014; Livell limitu ta' 5 fil-mija tal-kapital eliġibbli tal-G-SII jew tal-O-SII fl-ogħla livell ta' konsolidazzjoni, għal skoperturi identifikati f'(b) wara li jiġi kkunsidrat l-effett tat-tekniki ta' mitigazzjoni tar-riskji ta' kreditu u l-eżenzjonijiet skont l-Artikoli 399 sa 403 tar-Regolament (UE) Nru 575/2013. Il-livelli limiti msemmija fil-paragrafi (b) u (c) għandhom ikunu applikati irrispettivament minn jekk l-entità rilevanti jew il-korporazzjoni mhux finanzjarja għandhiex dejn kbir jew le. Il-valur tal-iskopertura oriġinali msemmi fil-paragrafi (a) u (b) għandu jiġi kkalkulat skont l-Artikoli 389 u 390 tar-Regolament (UE) Nru 575/2013 qabel jitqies l-effett tat-tekniki ta' mitigazzjoni tar-riskji ta' kreditu u l-eżenzjonijiet stipulati fl-Artikoli 399 sa 403 tar-Regolament (UE) Nru 575/2013, kif irrappurtat skont l-Artikolu 9 tar-Regolament ta' Implimentazzjoni tal-Kummissjoni (UE) Nru 680/2014. IL-KUMMISSJONI EWROPEA, Wara li kkunsidrat it-Trattat dwar il-Funzjonament tal-Unjoni Ewropea, Spanja ressqet applikazzjoni għall-protezzjoni tal-isem "El Vicario" skont it-Taqsima 2 tal-Kapitolu I tat-Titolu II tal-Parti II tar-Regolament (UE) Nru 1308/2013. B'konformità mal-Artikolu 97(2) tar-Regolament (UE) Nru 1308/2013, il-Kummissjoni eżaminat din l-applikazzjoni u sabet li l-kundizzjonijiet stabbiliti fl-Artikoli 93 sa 96, fl-Artikolu 97(1), kif ukoll fl-Artikoli 100, 101 u 102 tar-Regolament imsemmi, huma ssodisfati. IDDEĊIDIET KIF ĠEJ: Id-Dokument Uniku stabbilit skont l-Artikolu 94(1)(d) tar-Regolament (UE) Nru 1308/2013, u r-referenza għall-pubblikazzjoni tal-Ispeċifikazzjoni tal-Prodott għall-isem "El Vicario" (DOP), jinsabu fl-Anness ta' din id-Deċiżjoni. Magħmul fi Brussell, l-14 ta' Marzu 2019. DOP – Denominazzjoni ta' oriġini protetta L-inbejjed bojod għandhom lewn l-isfar tal-lumi sa dehbi, b'laqtiet dehbija, jew lewn isfar azzar sa roża ċar meta jkun prodott minn għeneb iswed. L-inbejjed rożè huma lewn il-lampun qawwi u vivaċi, b'laqtiet kemxejn fil-vjola. Kollha jleqqu ħafna u huma gliċeriċi. Mill-aspett tax-xamm insibu aromi ta' frott tropikali u frott tas-sajf, b'noti ħfief ta' ewkaliptu u toni ta' anisi għar-rożè. It-togħma tiżvela nbid sħiħ u frisk. L-inbejjed bojod huma kkaratterizzati mill-aromi lattiċi u aromi taċ-ċitru tal-grapefruit, filwaqt li l-inbejjed prodotti mill-għeneb iswed għandhom aromi ta' ħaxix frisk u xi noti mielħa. Ir-rożè għandhom ċerta qawwa, it-togħma tagħhom iddum fil-ħalq, b'karattru ta' frott ħelu ħafna. Lewn isfar tal-lumi sa dehbi, ċar, ileqq u sfiq. Dan l-inbid għandu rwejjaħ tropikali, b'aċċenn ta' nagħnigħ frisk. Għandu togħma ta' frott ikkaratterizzata minn aċidità friska u ħlewwa delikata li tfakkrek fil-ġulepp tal-frott u l-frott tropikali. Dehra: aħmar lewn iċ-ċirasa b'saff medju sa għoli. Jista' jkun fih residwi żgħar ta' melħ tartariku jew ta' polifenoli polimerizzati. Aroma: il-frott huwa enfasizzat u, wara ftit ħin f'kuntatt mal-arja, joħorġu l-irwejjaħ balsamiċi. Togħma: l-inbid fih togħma ta' frott, frisk u b'noti balsamiċi u tannini pjaċevoli. Nota ta' injam integrata ħafna li tħalli togħma kemxejn affumikata. Dehra: lewn intensiv ħafna taċ-ċirasa, gliċeriku ħafna, ċar u jleqq. Jista' jkun fih residwi żgħar ta' melħ tartariku jew ta' polifenoli. Aroma: aromi ta' frott aħmar. Noti balsamiċi evidenti u riħa ta' weraq niexef. Laqtiet lattiċi u noti ta' maturazzjoni fil-btieti, mingħajr ma jippredominaw fuq l-aromi tal-frott. Frisk u kumpless. Togħma: preżenza ta' tannini misjura. Dan l-inbid huwa kumpless, b'noti ta' frott, minerali u lattiċi. Alkoħol u aċidità bilanċjati. Iħallilek togħma ta' frott għal ħin twil. Dehra: lewn aħmar skur bħaċ-ċirasa. Aroma: inbejjed balsamiċi u friski b'noti qawwija ta' frott tal-likur misjur. Togħma: fil-ħalq hija pjaċevoli, bi ħlewwa li tfakkrek fit-tin, fil-berquq u fil-ġamm. Ir-rendiment massimu miksub wara l-għasir (bi pressa massima ta' żewġ (2) bars) huwa ta' 70 litru għal kull 100 kg ta' għeneb. Għall-inbejjed bojod iffermentati fil-btieti, mill-inqas 15 % tal-most miksub jiffermenta fuq karfa għal erbgħa sa tmien xhur, fi btieti tal-ballut Ewropew, b'kapaċità ta' bejn 225 sa 500 litru, ta' età massima ta' sentejn. Il-most li jifdal użat fil-produzzjoni ta' nbejjed bojod iffermentati fil-btieti, kif ukoll il-most użat għall-produzzjoni ta' nbid abjad minn għeneb iswed u ta' nbid abjad ħelu mezzan, jiffermentaw f'tankijiet tal-azzar inossidabbli f'temperatura ta' bejn 11 °C u 20 °C. F'dak li jirrigwarda l-inbejjed ħomor, il-fermentazzjoni sseħħ f'temperatura ta' bejn 14 °C u 32 °C. Il-ħin tal-maċerazzjoni għall-inbejjed ħomor kollha huwa bejn ħamest ijiem u 22 jum. Imbagħad l-inbid jimmatura fi btieti tal-ballut b'kapaċità ta' 225 sa 300 litru. 9 000 kg ta' għeneb għal kull ettaru 63 ettolitru għal kull ettaru Tempranillo (għall-inbejjed ħomor), Syrah u Garnacha Tinta 12 000 kg ta' għeneb għal kull ettaru Tempranillo (għall-inbejjed ħomor), Syrah u Garnacha Tinta 84 ettolitru għal kull ettaru Tempranillo (għall-inbid abjad mill-għeneb iswed) 15 000 kg ta' għeneb għal kull ettaru Tempranillo (għall-inbid abjad mill-għeneb iswed) 105 ettolitru għal kull ettaru 10 000 kg ta' għeneb għal kull ettaru 70 ettolitru għal kull ettaru 13 500 kg ta' għeneb għal kull ettaru 94,5 ettolitru għal kull ettaru Din tinkludi 86 biċċa raba' ta' 9 poligoni fil-muniċipalità ta' Ciudad Real. Id-daqs taż-żona ġeografika huwa ta' 1 252 ettaru. "El Vicario" huwa l-isem ta' post li jinsab tul ix-xmara Guadiana, li jirreferi għad-diga ta' El Vicario. Din hija żona wiesgħa madwar 2 km mit-tarf tax-xmara u twila 7 km. Il-konfini naturali huma ż-żoni ta' "Casas del Batan" u "Cabeza del Fraile" fil-Lvant, u ż-żoni ta' "Cerro de Sancho Rey" u "El Sedano" fil-Punent. Dan it-territorju kollu jappartjeni għall-muniċipalità ta' Ciudad Real. Iż-żona demarkata hija ffurmata minn art immewġa li tonqos bil-mod il-mod aktar ma toqrob lejn ix-xmara. Il-ħamrija hija kalkarja, ħafifa u tixxotta malajr, u hija moderatament fertili. Il-viċinanza tax-xmara u tad-diga tagħti lil dan l-ambjent ta' msaġar tal-ballut u makkja klima moderata aktar favorevoli, li tnaqqas il-kundizzjonijiet tat-temp estremi. Il-ħamrija fiha l-ġir, hija baxxa u ħafifa. Għandha livelli għoljin ta' kalċju, li l-medja tagħhom taqbeż il-15-il mEq/100 g (> 3 000 ppm), jiġifieri huma pjuttost ogħla minn dawk ta' ħamrija oħra għall-vitikultura ta' Kastilja-La Mancha, fejn il-medja hija bejn 8 u 10 mEq/100 g (1 600-2 000 ppm). Il-kontenut ta' kalċju huwa partikolarment importanti peress li l-ħamrija tal-ġir hija eċċellenti għat-tkabbir tad-dwieli. Dak li jiddistingwi l-aktar il-metodu ta' produzzjoni tal-inbejjed "El Vicario" mill-metodu ta' produzzjoni taż-żoni li jmissu magħha tad-DOP La Mancha huwa l-prassi enoloġika, peress li jiġu prodotti nbejjed bojod minn għeneb iswed u nbejjed bojod parzjalment iffermentati fil-btieti permezz ta' Garnacha Tinta jew Tempranillo mingħajr maċerazzjoni (abjad mill-iswed). Barra minn hekk, f'dak li jirrigwarda l-karatteristiċi tal-inbejjed maturi, id-differenzi huma dawn li ġejjin: Il-finezza u s-sensazzjoni sottili ħafna tal-makkja, kif ukoll il-bilanċ bejn it-tannini u l-aċidi, flimkien ma' kontenut moderat ta' alkoħol, huma wħud mill-karatteristiċi tal-inbejjed ħomor. Minbarra l-personalità aromatika perċettibbli tiegħu, l-inbid rożè huwa apprezzat ukoll għas-sensazzjoni ta' bilanċ bejn it-togħma ħelwa u s-sensazzjoni pjaċevoli ħafna ta' freskezza. Fl-inbejjed bojod, minbarra l-karatteristiċi aromatiċi, wieħed isib ukoll sensazzjonijiet ta' msaġar, bilanċ, freskezza u volum fil-ħalq. Peress li tillimita l-kundizzjonijiet tat-temp estremi, il-klima moderata aktar favorevoli ttaffi l-maturazzjoni tal-għeneb u tgħin biex tistabbilixxi l-profil tal-aromi sottili u biex toħloq sensazzjonijiet veġetali tal-imsaġar fl-inbid. Il-kalċju għandu rwol ewlieni fil-kwalità tal-qoxra tal-għeneb kif ukoll fil-formazzjoni tal-polifenoli u tas-sustanzi aromatiċi. Din il-kompożizzjoni tal-ħamrija tippromwovi l-bilanċ bejn l-elementi u tagħti sensazzjonijiet partikolari lill-inbejjed: il-pH relattivament għoli tagħhom jikkontribwixxi għall-freskezza tagħhom permezz tal-finezza u l-kwalità eċċellenti tat-tannini tagħhom. Il-kontenut ta' fenoli jipprovdu karatteristiċi strutturali importanti, iżda l-maturazzjoni eċċellenti tat-tannini tal-qoxra, flimkien mal-maturità impressjonanti taż-żerriegħa, tgħin biex dawn l-inbejjed mhux biss iħallu sensazzjoni pjaċevoli fil-ħalq, iżda wkoll sensazzjoni ta' freskezza. Għall-inbejjed kollha, jeħtieġ li jiġu enfasizzati l-finezza u l-kumplessità sottili, flimkien mal-bilanċ tat-tannini u tal-aċidi, il-karatteristiċi prinċipali tal-inbejjed ħelwin u strutturati, megħjuna minn ħamrija kalkarja li tiffavorixxi l-formazzjoni tal-qoxra tal-għeneb li jikber fil-vinji ta' "El Vicario". Għalkemm iż-żona demarkata hija mdawra mid-DOP La Mancha, għandha karatteristiċi ferm differenti minn dawk taż-żoni ta' madwarha, minħabba l-fatturi li ġejjin. Iż-żona ġiet demarkata wara li tqiesu l-kundizzjonijiet tal-ambjent (ħamrija tal-ġir b'kontenut għoli ta' kalċju u b'influwenza mix-xmara) u l-eżistenza ta' kantina waħda li tappartjeni għall-applikant u li fiha jsir l-inbid fiż-żona demarkata. Ta' min jinnota li ż-żona demarkata hija mifruxa fuq 1 252 ettaru li jappartjenu għal sidien differenti, anki jekk meta ġiet ippreżentata l-applikazzjoni, il-vinja kollha u l-unika kantina eżistenti f'din iż-żona kienu proprjetà tal-applikant. Barra minn hekk, jekk fil-futur produtturi oħrajn jistabbilixxu ruħhom fiż-żona ġeografika demarkata, huma jkunu jistgħu jużaw l-isem irreġistrat sakemm il-kundizzjonijiet stabbiliti fl-Ispeċifikazzjoni jiġu ssodisfati. Dan huwa pjuttost possibbli, billi ż-żona tkopri 1 252 ettaru u għalhekk aktar kantini jistgħu jistabbilixxu ruħhom fiha. L-Osservatorju Ewropew tal-Ksur tad-Drittijiet tal-Proprjetà Intellettwali żviluppa numru ta' inizjattivi biex jappoġġja x-xogħol tal-prosekuturi fil-qasam tal-proprjetà intellettwali tal-UE. Madanakollu, hemm bżonn ta' aktar diskussjoni prattika u operazzjonali fost il-prosekuturi f'reġjuni differenti tal-UE. Din is-sejħa għal proposti għandha l-għan li tiffinanzja l-laqgħat tal-prosekuturi reġjonali biex: Jiġu żviluppati l-kapaċitajiet ta' kondiviżjoni ta' prattiki tajbin tal-Istati Membri (SM) tal-UE, jinbena netwerking aktar b'saħħtu fost il-prosekuturi tal-SM tal-UE u jiġu ffaċilitati diskussjonijiet prattiċi u aktar speċifiċi ma' pari reġjonali, biex tiġi żgurata kooperazzjoni ġudizzjarja tal-UE u internazzjonali aktar b'saħħitha Jiġu mxerrdin, promossi u diskussi r-riżultati tal-istudji tal-każ A-Z żviluppati mill-UNICRI kull tlieta sa ħames snin li janalizzaw prosekuzzjonijiet ta' suċċess f'każijiet kriminali ewlenin ta' PI. Jiġi appoġġjat l-użu prattiku tar-riċerka tal-EUIPO dwar il-mudelli ta' negozju kriminali, il-modus operandi u oqsma oħrajn rilevanti Jiġi promoss l-involviment tal-EUROJUST u l-użu tal-istrument "Skwadri ta' Investigazzjoni Konġunta" (SIK) f'investigazzjonijiet kriminali ewlenin transfruntiera tal-PI Jiġi mtejjeb l-iskambju ta' informazzjoni bejn l-awtoritajiet tal-Istati Membri u titrawwem il-kooperazzjoni mal-uffiċċji tal-proprjetà industrijali rilevanti, mal-awtoritajiet tad-dwana, mal-unitajiet tal-pulizija u ma' aġenziji oħrajn rilevanti tal-infurzar tal-PI, kif ukoll ma' rappreżentanti tas-settur privat. Din is-sejħa hija miftuħa biss għall-awtoritajiet tal-prosekuturi pubbliċi tal-Istati Membri tal-UE (nazzjonali, reġjonali, lokali). Huma eliġibbli biss applikazzjonijiet minn entitajiet stabbiliti f'wieħed mill-Istati Membri tal-UE. Il-persuni fiżiċi mhumiex eliġibbli. Applikazzjoni tista' tiġi sottomessa minn applikant wieħed jew minn konsorzju ta' entitajiet pubbliċi, kemm jekk stabbilit speċifikament għall-azzjoni jew le, sakemm: ikun magħmul minn diversi entitajiet pubbliċi li jikkonformaw mal-kriterji ta' eliġibbiltà, nonesklużjoni u għażla stabbiliti f'din is-sejħa għal proposti, u li jimplimentaw flimkien l-azzjoni proposta; l-applikazzjoni tidentifika l-entitajiet imsemmija. Għall-finijiet tad-dikjarazzjoni tal-ispejjeż eliġibbli kif speċifikati taħt it-taqsima 11.1 tas-Sejħa għall-proposti, l-entitajiet li jifformaw l-applikant għandhom jiġu trattati bħala entitajiet affiljati. Sabiex tiġi vvalutata l-eliġibbilità tal-applikanti, id-dokumenti ta' appoġġ li ġejjin huma meħtieġa għall-entitajiet pubbliċi: kopja tar-riżoluzzjoni, tad-deċiżjoni jew dokument uffiċjali ieħor li jistabbilixxi l-entità tal-liġi pubblika. It-tipi ta' attivitajiet eliġibbli taħt din is-sejħa għall-proposti huma: Konferenzi, seminars jew sessjonijiet ta' ħidma reġjonali; Attivitajiet ta' taħriġ b'perspettiva reġjonali. Attivitajiet li jinkludu azzjonijiet transfruntiera biss se ikunu eliġibbli. L-attivitajiet għandhom jirriżultaw f'kopertura reġjonali komprensiva, għalhekk il-parteċipazzjoni għandha tinkludi minn tal-inqas 4 Stati Membri tal-UE u/jew pajjiżi ġirien u jinvolvu lill-EUIPO, lill-EUROJUST u lill-UNICRI. L-Attivitajiet għandhom jitlestew fi żmien 12-il xahar mill-iffirmar tal-ftehim tal-għotja. L-Applikanti m'għandhomx ikunu f'sitwazzjoni li teskludihom minn parteċipazzjoni u/jew minn għotja kif definit fir-Regolament (UE, Euratom) 2018/1046 tal-Parlament Ewropew u tal-Kunsill tat-18 ta' Lulju 2018 dwar ir-regoli finanzjarji applikabbli għall-baġit ġenerali tal-Unjoni. L-applikanti għandu jkollhom il-kapaċità finanzjarja u operazzjonali meħtieġa sabiex iwettqu l-attivitajiet proposti. Il-kriterji tal-valutazzjoni u tal-għotja għall-proposti eliġibbli huma allokati (minn total ta' 100) abbażi tal-kriterji li ġejjin: Rilevanza tal-azzjoni u r-riżultati mistennija Effettività u loġika Effett ta' multiplikazzjoni mistenni Sabiex il-proposti jiġi kkunsidrati għall-finanzjament, dawn għandhom iġibu l-punteġġ ta': mill-inqas 50 punt b'mod ġenerali, il-punti minimi f'kull wieħed mis-sub-kriterji. Il-baġit totali disponibbli għall-kofinanzjament tal-proġetti taħt din is-sejħa huwa ta' EUR 100 000. Il-kontribuzzjoni finanzjarja mill-EUIPO ma tistax taqbeż it-80 % tal-kostijiet totali eliġibbli ppreżentati mill-applikant u għandha tkun bejn l-ammonti minimi u massimi li ġejjin: EUR 10 000 sa EUR 50 000. L-EUIPO jirriżerva d-dritt li ma jqassamx il-fondi kollha disponibbli. Il-pakkett ta' applikazzjoni huwa disponibbli fuq l-Internet fuq l-indirizz li ġej: https://euipo.europa.eu/ohimportal/en/grants L-applikazzjonijiet għandhom jiġu ppreżentati lill-EUIPO bl-użu ta' formola ta' applikazzjoni onlajn (formola elettronika) mhux aktar tard mit-30 ta' April 2019 fis-13:00 (ħin lokali). Mhu se jiġi aċċettat l-ebda metodu ieħor ta' preżentazzjoni ta' applikazzjoni. L-applikanti għandhom jiżguraw li d-dokumenti kollha mitluba u msemmija fil-formola elettronika jiġu pprovduti. L-applikazzjonijiet li ma jinkludux l-annessi kollha stipulati u li ma jiġux ippreżentati qabel id-data ta' skadenza mhux se jiġu kkunsidrati. Il-kundizzjonijiet dettaljati għal din is-Sejħa għal Proposti tista' tinstab fil-Linji Gwida għall-applikanti fl-indirizz tal-Internet li ġej: https://euipo.europa.eu/ohimportal/en/grants L-applikazzjonijiet għandhom jikkonformaw mat-termini kollha tal-Linji gwida u għandhom jiġu ppreżentati fuq il-formoli pprovduti. Għal aktar tagħrif jekk jogħġbok ikkuntattja l-kaxxa postali elettronika li ġejja: grants@euipo.europa.eu Din in-notifika tikkonċerna l-impriżi li ġejjin: GTCR LLC ("GTCR", l-Istati Uniti tal-Amerka) Apax Partners LLP ("AP", ir-Renju Unit) Dolphin TopCo Inc. ("Dolphin", l-Istati Uniti tal-Amerka), ikkontrollata minn AP, u azzjonista waħdanija indiretta ta' AssuredPartners Inc. GTCR u AP jakkwistaw, fis-sens tal-Artikolu 3(1)(b) tar-Regolament tal-Għaqdiet, il-kontroll konġunt ta' Dolphin. Il-konċentrazzjoni hija mwettqa permezz ta' xiri ta' ishma. GTCR hija ditta ta' ekwità privata ffukata fuq l-investiment f'kumpaniji fis-servizzi finanzjarji u t-teknoloġija, il-kura tas-saħħa, it-teknoloġija, il-midja u t-telekomunikazzjonijiet u l-industriji tas-servizzi tan-negozju tat-tkabbir. AP hija ditta ta' ekwità privata li tinvesti u tipprovdi servizzi ta' konsulenza għall-investiment lil fondi ta' ekwità privata fis-setturi tal-konsumaturi, tal-kura tas-saħħa, tas-servizzi, tat-telekomunikazzjoni u tat-teknoloġija. Dolphin hija l-azzjonist indirett waħdieni tas-sussidjarja operattiva AsuredPartners Inc. AssuredPartners Inc. hija fornitur ibbażata fl-Istati Uniti tal-Amerika ta' servizzi ta' senserija ta' assigurazzjoni mhux tal-ħajja, speċjalizzata fid-distribuzzjoni ta' assigurazzjoni mhux tal-ħajja u assigurazzjoni relatata ma' benefiċċji tal-impjegati. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt:
Extracted from C_106_2019.html